હાલમાં દેશભરમાંભાજપનો અને ખાસ કરીને વડાપ્રધાન નરેન્દ્ર મોદીનો દબદબો જોવા મળે છે. આમ છતાં ગત ડીસેમ્બરમાં યોજાયેલી ગુજરાત વિધાનસભાની ચૂંટણીમાં ભાજપને પછડાટ મળી હતી. માત્ર ૯૯ બેઠકો જીતીને પાતળી બહુમતિથી સરકાર બનાવી છે. પરંતુ લોકસભાની ૨૦૧૯ના એપ્રિલ-મેમાં યોજાનારી ચૂંટણીમાં ગુજરાતની તમામ ૨૬ બેઠકો જીતવાનું એટલે કે જાળવી રાખવાનું કામ ભાજપ અને ખુદ મોદી માટે અશક્ય બની ગયું છે. આચૂંટણીમાં ભાજપ ૧૦ થી ૧૨ બેઠકો ગુમાવશે એવું ગણિત રાજકીય પંડીતો માંડી રહ્યા છે.